Stor arbeidsmengde: Å levere oppussing og renovering av bad og andre våtrom etter dagens krav/sluttbrukers forventninger er kostbart og en stor forpliktelse for entreprenøren. Det er mange yrkesgrupper som er involvert – snekker, flislegger, rørlegger og elektriker. Dette setter store krav til logistikk og planlegging. I OBR har vi egne prosjektkoordinatorer som styrer prosjektet før oppstart, i forhold til planløsning, bestillinger av flis og inventar og kontrakt/tilbud. Deretter tar prosjektlederen over og styrer selve gjennomføringen av prosjektet. Til slutt må prosjektet dokumenteres. Oppussing av bad gir samlet sett - med alle yrkesgrupper, prosjektering og ledelse - en svært stor arbeidsmengde. Bedriften må ha trygg økonomi:  Det må planlegges for nedgangstider og bedriften må ha midler til å overleve svingninger i etterspørsel. En bedrift med dårlig økonomi vil stå i fare for konkurs i nedgangstider og en garanti vil da ikke lenger være gjeldende.  En garantitid betyr også at kostnadene på prosjektet ikke nødvendigvis er over ved prosjektets ferdigstillelse. Det kan dukke opp ting underveis i garantitiden som koster bedriften penger. Dette må det tas høyde for i forbindelse med prising og økonomisk planlegging Bedriften må ha stabile ansatte og samarbeidspartnere: Ettertraktede kolleger  må betales og behandles på en måte som sikrer bedriften stabilitet.  Bedriften må imøtekomme alle dokumentasjonskrav:  Norge er trolig det landet i verden med strengest retningslinjer og høyest krav til dokumentasjon ved renovering av våtrom. Ansvarlig bedrift må ha systemer, kunnskap og ansatte som imøteser disse kravene - Bedriften må ha dekning på alle poster: En levedyktig bedrift som vil være  på trygg grunn år etter år kan ikke gå i stå dersom en ansatt blir sykemeldt eller eventuelt slutter. For å sikre sluttbruker må det være kapasitet til å dekke hver post om noe skulle oppstå.  - Bedriften må bruke byggematerialer av høy kvalitet og av godkjent standard:  Det er et stort utvalg av byggmaterialer for deg som skal pusse opp badet eller våtrommet. Som med det meste får man det man betaler for. For utførende sin del må det tenkes langsiktig og investeres i kvalitetsmaterialer for å sikre maks levetid på våtrommet.